cyanic-selkie/wikianc huggingface dataset:
Jean the Match-Maker
Handling
Moren bestemmer seg for å sende noen nykokte smultringer til dem, og bruker den trofaste hunden deres «Jean» som budbringer - til kvinnenes store overraskelse. Guttene tar snart en ny tur til leiren deres, og underholder dem. Kvinnene blir snart invitert hjem til moren deres, og moren begynner snart å tenke at guttene hennes allerede er betatt av unge kvinnene.
Anenaria
Utseende
En middelsstor, oval, matt brunrød oldenborre. Oversiden er kledt med korte, fine, lyse hår. Hodet er kort og bredt med nokså store, runde fasettøyne, pronotum er omtrent dobbelt så bredt som langt. Dekkvingene er parallellsidige. Beina er lyst brunrøde.
São Tomé og Príncipes geografi
São Tomé og Príncipe omfatter de to øyene São Tomé og Príncipe i Atlanterhavet sør for Nigeria, utenfor kysten av Ekvatorial-Guinea og Gabon i Sentral-Afrika. De to øyene ligger mellom Bioko og Annobón, som begge tilhører Ekvatorial-Guinea. Ekvatorlinjen går 2 km sør for São Tomé over den lille øya Rolas.
Landets økonomiske sone grenser mot Ekvatorial-Guineas og Gabons. I nordvest overlapper den med Nigerias og i 2001 inngikk de to landene en avtale om en felles forvaltningssone for utnyttelse av ressursene som finnes der.
São Tomé og Príncipe er en fortsettelse av den vulkanske Kamerunlinjen på det afrikanske fastlandet. En kjede av øyer strekker seg videre fra Kamerunfjellet på fastlandet og ut i havet i sørvestlig retning til Bioko og videre til Príncipe, São Tomé og til slutt Annobón. Príncipe og São Tomé er oseanisk øyer, det vil si vulkaner som stiger bratt opp fra havbunnen, og er omgitt av dypt hav. Øyene ble dannet fra midten til slutten av tertiær. Príncipe er 31 millioner år gammel, mens São Tomé 15,7 millioner år.
São Tomé
São Tomé ligger 140 km sørvest for Príncipe. Øya måler rundt 48 km fra nord til sør og 32 km fra øst til vest. Arealet er 845 km². Øya består av basalt og har to fjellkjeder. Den ene går i retning nord-sør, den andre går fra nordvest til sørøst. Pico de São Tomé er høyeste punkt med 2024 moh. Andre fjell er Pico Ana de Chaves på 1635 meter, Pinheiro på 1612 meter og Calvaro på 1600 meter. Fjellene er kraftig erodert med dype daler. Her og der står det igjen vulkansk plugger sør på São Tomé, blant annet Cão Grande og Cão Pequeno. Cão Grande når en høyde på 663 meter.
235 km², tilsvarende nesten 30 % av øya, er satt av til nasjonalpark. Parque Natural Ôbo omfatter sørvestdelen av øya, fra fjellene ved landets høyeste punkt og til sørvestkysten.
Príncipe
Príncipe ligger 225 km utenfor nordvestkysten av Gabon. Øya har et areal på 136 km². Bergartene består av basalt i nord og fonolitt i sør. Høyeste punkt er Pico de Príncipe på 948 moh., mens Mencorne når en høyde på 925 meter. Den lengste elva, Papagaio, er 9 km lang og munner ut i Santo António nord på øya.
Rundt halvparten av landområdet, 65 km², er vernet som nasjonalpark, Parque Natural Príncipe. I 2012 ble Príncipe med omkringliggende småøyer erklært som biosfærereservat innenfor rammen av UNESCOs program Mennesket og biosfæren.
Småøyer
I tillegg til de to hovedøyene finnes det 16 småøyer. Ved São Tomé ligger Santana, Sete Pedras og, lengst sør, Rolas. Bombom, Caroço, Bjoné de Jockey og Pedras Tinhosas med Tinhosa Grande og Tinhosa Pequena ligger ved Príncipe.
Klima
Øyene ligger i det våte tropiske beltet. Temperaturen varierer fra et minimum på 18–21 °C til et maksimum på 30–33 °C.
På grunn av fjellene og den sørvestlige vinden faller det mest nedbør sør og sørvest på øyene. Nord på São Tomé er klimaet tørrere på det savanneliknende landskapet. På São Tomé faller det 1,000 mm nedbør i nordøst og 4,000 mm i sørvest.
Årstidene styres av skiftningene i den intertropiske konvergenssonen. Det er to regntider, sammenfallende med jevndøgn i mars og september. Mellom disse ligger vindmånedene fra mai til august og hetemånedene fra desember til februar. Den lange tørre årstiden er mest markant i nord og øst og kan i sørvest være fraværende enkelte år.
Bosettingsmønsteret har påvirket klima og vegetasjon. Dette skjedde først da sukkerplantasjene ble anlagt og skogen nord på øya ble ryddet. Her har områder blitt uttørket, slik at det bare vokser gras og baobabtrær.
Plante- og dyreliv
Øyene ligger i en biodiversitetshotspot og sammen med de andre øyene i Guineabukta er São Tomé og Príncipe preget av høy endemisme. Det spesielle plante- og dyrelivet gjør at øyene sammenliknes med Galápagosøyene og Hawaiiøyene.
Før europeerne kom, var trolig hele São Tomé skogdekt. De første europeerne merket seg særlig de store oca-trærne. I den første koloniseringsperioden ble skogen ryddet for å skaffe jord til sukkerplantasjene. Senere ble skogen i lavlandet ryddet til kakaoplantasjer og fjellskogen ble hugget for å gi plass til kaffeplantasjer. Imidlertid ble en del av de store trærne spart, for å skaffe skygge til kaffebuskene og kakaotrærne. Lavlandsskog er bevart i sørvest og sentralt på øya. På São Tomé er det bevart 240 km² med urskog, mens Príncipe har rundt 40 km².
São Tomé og Príncipe regnes som en del av økoregionen São Tomés, Príncipes, og Annobóns fuktige lavlandsskoger, som dekker disse øyene samt Annobón tilhørende Ekvatorial-Guinea.
Flora
På São Tomé er det tre typer opprinnelig skog: Lavlandsskog fra kysten og opp til 800 meter, deretter fjellskog videre opp til 1400 meter og til slutt tåkeskog fra 1400 meter og opp til det høyeste punktet. Skogen på Príncipe ligner på lavlandsskogen på São Tomé, men har ikke like stort biologisk mangfold.
Floraen kjennetegnes særlig av arter i maure-, orkidé- og vortemelkfamilien. På São Tomé finnes det 601 karplantearter (15 % endemiske), mens Príncipe har 314 (8 % endemiske). Det er også en rik flora av bregner.
Fauna
Ved siden av mer utbredte flaggermusarter, finnes det to endemiske arter på São Tomé: Myonycteris brachycephala og Chaerephon tomensis. Øya har også en endemisk spissmusart, Crocidura thomensis, mens Príncipe har en endemisk underart av Crocidura poensis.
Odvar Voie Eikeland
Odvar Voie Eikeland (født 10. juli 1963) var ordfører i Gjerstad kommune i én periode fra 2003 til 2007. Han representerer Senterpartiet og tok over som ordfører etter at Kjell Arild Haugen fra Senterpartiet hadde hatt vervet fra 1999. Eikeland ble valgt med støtte fra Høyre, Kristelig Folkeparti og Venstre, og KrFs Jon Olav Gryting ble varaordfører.
São Tomé og Príncipes geografi
Fauna
To froskearter er endemiske til São Tomé, Nesionixalus thomensis og Ptychadena newtoni, og én til Príncipe, Leptoptelis palmatus. To arter finnes på begge øyene: Nesionixalus molleri og Phrynobatrachus dispar. Ormepaddearten Schistometopum thomense er endemisk på São Tomé.
Øyene er rike på endemiske krypdyr, blant annet tre forskjellige arter ormeslanger, flere gekkoarter og én skinkart. 75 % av snegleartene er endemiske. Slangearten Philothamnus thomensis lever bare på São Tomé. Den finnes en giftig svart kobraslange. Den beinløse skinkarten Feylinia polylepis og slangearten Typhlops elegans lever utelukkende på Príncipe. Gekkoarten Hemidactylus greefii, skinkarten Mabuya maculilabris og slangeartene Rhinotyphlops feae og Rhinotyphlops newtonii forekommer på begge øyene. Gekkoarten Lygodactylus thomensis lever i tillegg også på Annobón. Da portugiserne ankom fantes det også krokodiller, både på land og i sjøen. Disse ble utryddet.
Blant målerne finnes det 30 arter på São Tomé, hvorav 26 er endemiske, og 24 på Príncipe, hvorav 15 er endemiske.
På Pedras Tinhosas, to nakne, små øyer sør for Príncipe, holder det til sjøfugl, anslagsvis 100,000 hekkende par sotterne (Onychoprion fuscatus), 10–20,000 par svartnoddy (Anous minutu), 4–8,000 par brunnoddy (Anous stolidus), 1,500–3,000 par brunsule (Sula leucogaster). Småtropikkfugl (Phaethon lepturus) hekker også. Det er to hekkesesonger per år, nærmere bestemt i de tørre periodene fra desember til januar og fra juni til august.
Fiskelivet påvirkes av den østgående ekvatoriale motstrømmen og den ekvatoriale understrømmen som forbinder det østlige med det vestlige Atlanterhavet på høyde med øyene. De 234 fiskeartene er en blanding av circumtropiske arter, arter hjemmehørende i tropisk Vest-Afrika, arter som er mest utbredt øst i det sørlige Atlanterhavet og arter som finnes på begge sider av det sørlige Atlanterhavet. 28 fiskearter er endemiske i Guineabukta.
Introduserte arter
Monamarekatt (Cercopithecus mona) er introdusert på begge øyene. På São Tomé er snømus (Mustela nivalis) og afrikasivett (Civettictis civetta) introdusert og det finnes en forvillet bestand av gris. Andre introduserte arter er katt, svartrotte, brunrotte og husmus.
Flere av fugleartene som lever på savannen kan ha blitt innført som burfugl eller for jakt. Gullryggbisp (Euplectes aureus) er innført fra Angola.
Miljøproblemer
Etter at plantasjene ble oppgitt etter uavhengigheten, har disse områdene dannet grunnlag for sekundærskog. Sekundærskog, kalt capoeira, en blanding av gras, bambus, klatreplanter, blomstrende trær og forvillede kaffebusker. En del endemiske arter lever i lavlandsskogen, som ryddes for å skaffe jordbruksland.
VM i friidrett 2009 – 10 000 meter menn
Øvelsen 10 000 meter menn ved VM i friidrett 2009 ble avholdt på Olympiastadion i Berlin den 17. august.
Norge var ikke representert i øvelsen.
Rekorder
Følgende mesterskapsrekord ble satt under konkurransen;
Stewart Carson
Stewart Carson (født 12. juni 1976) er en sørafrikansk badmintonspiller.
Han representerte Sør-Afrika under Sommer-OL 2004 i Athen, der han ble utslått i første runde i dobbelturneringen.
Dagzê
Dagzê (kinesisk: 达孜县; pinyin: Dázī Xiàn; tibetansk: སྟག་རྩེ་རྫོང་ ; Wylie-translitterasjon: Stag rtse rdzong; (Tagtse Dzong)) er et fylke i byprefekturet Lhasa i den autonome region Tibet i Folkerepublikken Kina.
Befolkningen var på 25,445 innbyggere i 1999.
Kulturminner
Klosteret Ganden (噶丹寺, Gadan si), opprinnelig bygd i 1409, ble i 1961 oppført på Folkerepublikken Kinas liste over kulturminner.
U19-EM i fotball for menn 2007
U19-EM i fotball for menn 2007 ble arrangert i Østerrike i 2007.
Dagzê
Administrative enheter
Storkommune: Kommuner:
Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Klemet Erland Hætta
Klemet Erland Hætta (født 2. februar 1973) representerer Norske Samers Riksforbund i Sametinget.
Han var 1. vara for NSR til Sametinget fra 1997 til 2005. Da ble han valgt inn for perioden 2005-2009. I perioden 2017–21 møter han som fast vararepresentant mens Aili Keskitalo er sametingspresident.
Hætta var ordfører i Kautokeino for Samefolkets Parti i tre perioder fra 2003 til 2015.
Nonillion
En nonillion er tusen oktilliarder, eventuelt en million oktilioner, det vil si, det naturlige tallet 1 000 000 000 000 000 000 000 000 000 000 000 000 000 000 000 000 000 000, eventuelt 10^54. Ved å forklare det i «dagligtale» vil det si en milliard milliard milliard milliarder.
På engelsk betyr nonillion «kvintillion».
Stein (Hole)
Stein er en gård i Hole kommune i Viken. Gården har gårdsnummeret 9. Navnet uttales tradisjonelt stejjn. Gården omfatter omtrent 1 000 dekar innmark og omtrent 4 000 dekar skog. Den tilhørte Mariakirken i Oslo på 1300-tallet. Ifølge kongesagaene ble det her reist en haug over Halvdan Svarte: Halvdanshaugen. På gården finnes også ruiner av en Olavskirke fra 1100-tallet, Stein kirkeruin. Kirken utgjorde i tidligere tider et eget kirkesogn og sorterte under Hole kirke. Det var også tilsatt egen prest ved kirken. Gårdsbygningen fra 1830-årene er fredet. Nå eier Henrik Hornemann gården.
Navn og beliggenhet
Stein er en svært gammel gård i norsk sammenheng, men det er lite trolig at vi noen gang får rede på nøyaktig hvor gammel den er. Navn og beliggenhet kan imidlertid indikere at den opprinnelig ble dannet i hundreårene før Kristi fødsel. Man antar at de første gårdene i dette området ble bosatt for omkring 2 000–3 000 år siden.
Gården har trolig fått navnet etter stedet der den ligger, på et lite berg i nær tilknytning til den fruktbare jorden rundt gården og Steinsfjorden, som nok er oppkalt etter gården og ikke omvendt, som er en arm av Tyrifjorden. Distriktet rundt gården er også lokalt kjent som Steinsfjerdingen, og den store sletten som strekker seg nord og vest for gården som Steinssletta.
Like sørvest for gårdstunet ligger en nord-sørgående bergrygg som rager omkring 50 m over Steinsfjorden og er kjent som Hesthagaberget lokalt. På det høyeste punktet av denne bergryggen finnes rester etter en bygdeborg. Borgmuren er utrast og overgrodd med vegetasjon. Den ble fredet 19. juli 1968. Slike bygdeborger, som vanligvis dateres til ca. 200–600 e. Kr., var naturligvis viktige for samfunnet rundt, og noen har indikert at borgen kan ha sammenheng med gårdsnavnet.
Federación Internacional de Pádel
Federación Internacional de Pádel (FIP; International Padel Federation; Det internasjonale padelforbundet) er et internasjonalt idrettsforbund for racketsporten padel med hovedkontor i Madrid i Spania, som ble stiftet 12. juli 1991 av de nasjonale forbundene i Argentina, Spania og Uruguay.
Andorra under Vinter-OL 1984
Andorra under Vinter-OL 1984. To mannlige sportsutøvere fra Andorra deltok i alpint under Vinter-OL 1984 i Sarajevo i Jugoslavia. Andorra, som deltok for tredje gang i et vinter-OL, vant ikke noen medaljer. Beste plassering var en 48.-plass i utfor for menn.
Hallstatt
Hallstatt er en kommune i Salzkammergut ca. 50 km fra Salzburg i Østerrike. Stedet er kjent for rike arkeologiske funn som har gitt navn til Hallstattkulturen – en kulturform fra perioden mellom bronsealder og jernalder, samt jernalderens eldste periode.
Luluk Hadiyanto
Luluk Hadiyanto (født 8. juni 1979) er en indonesisk badmintonspiller.
Han representerte Indonesia under Sommer-OL 2004 i Athen, der han ble utslått i andre runde i dobbelturneringen.
Wilberforce Eaves
Wilberforce Vaughan Eaves (født 10. desember 1867 i Melbourne død 2. februar 1920 i London) var en britisk tennisspiller som deltok i de olympiske leker 1908 i London.
Mordbrannen i Rex-kinoen
Mordbrannen i Rex-kinoen i Abadan, Iran den 19. august 1978 var en av de største mordbranner og terrorhandlinger i moderne historie med omkring 447 døde (bare overgått av Terrorangrepet 11. september 2001 og Terrorangrepet mot Yazidiene i Irak 2007).
Det blir antatt at brannen var påsatt av islamister. Det har også blitt hevdet at den iranske etterretningstjenesten, SAVAK, stod bak brannen.
Brannen
Sent på kvelden 19. august 1978 var omkring fem hundre mennesker samlet til kinovisning i en overfylt kinosal i Abadan. Ifølge det lokale politiet ble alle hjørnene av bygningen antent med bensinbomber av ukjente gjerningsmenn. Politiet pågrep flere personer etter at det ble påsatt brann inne i bygningen. Politimennene fikk imidlertid ordre over radio om å låse døren til kinosalen fram til politimesteren og andre politioffiserer var ankommet. De var ikke klar over at gjerningspersonene hadde kommet seg ut og etterlatt seg brannbomber som eksploderte på innsiden.
Bare fjorten mennesker klarte å berge seg ut gjennom en luke i taket på bygningen, alle de øvrige omkom i den eksplosjonsaktige brannen. Etter at brannen var slukket, oppdaget brannmennene at mesteparten av de ihjelbrente hadde vært rammet av tung freongass fra luftkjølingssystemet før flammene nådde dem. Brannen hadde trolig først slått ut luftkjølingssystemet og deretter frigjort store mengder freongass.
447 er det offisielle tallet for antall omkomne. Anslagene varierer mellom 377 og over 800.
Motivene bak mordbrannen
Mordbrannen ble trolig påsatt av en islamistisk allianse av religiøse grupper som var blant de fremste tilhengerne av Ayatollah Khomeini. Motivet for terroristene var at kinogjengerne hadde forbrutt islamsk skikk ved å se på film under ramadan, den islamske fasten.
Under den iranske revolusjonen hadde islamistene gjort kinoene til et symbol for vestliggjøring, kulturell besmittelse og fordervelse av moral for det iranske folk. 180 av landets 430 kinoer var stengt eller brent ned. I store deler av det religiøse Iran ble mordbrannen sett på som en islamsk triumf over Vesten.
Etterspill
Tragedien bidro ikke til å sette de islamistiske opposisjonelle i Iran i vannry. Derimot hadde folkets mistro mot den sittende sjahen og hans regime økt til uante høyder slik at opposisjonens propagandamaskineri (som var svært effektivt) klarte å skape mer misnøye mot sjahen. Dagen etter demonstrerte 10 000 mennesker (med slektninger etter de døde i spissen) under begravelsesfølget mot sjahen med slagord som «brenne sjahen» og «sjahen er den skyldige».
Denne stemningen ledet til flere tragedier etter at Khomeini hadde tatt makten i Iran. En kaptein, Monar Taheri, som var anklaget for å ha medvirket til mordbrannen, ble av en islamsk standrett henrettet den 23. februar 1979. Dommen fulgte til sterke protester fra slektningene av kapteinen, som fant støtte hos de etterlatte til ofrene i Abadan, som ønsket å få vite alle omstendighetene omkring mordbrannen. Dette førte til en rettssak der den siste gjenlevende av de fire arresterte ble dømt til døden sammen med fem andre. Det islamske regimet måtte innrømme at mordbrannen ikke ble begått av sikkerhetstjenesten i Iran.
Storheia (Trondheim)
Storheia er det høyeste fjellet i Bymarka i Trondheim med sine 565,6 meter over havet.
Fra Storheia er det vid utsikt i alle himmelretninger. Trondhjems Turistforening hadde en hytte på toppen her fram til 1969, da den ble brent ned.
Răut
Răut (også kalt Reut, rumensk Răut; russisk Реут, Reut; jiddisk רעװעט, Revet) er en 286 km lang elv i Moldova og en av sideelvene til Dnister fra høyre. Răut kunne benyttes til elvefart frem til 1700-1800-tallet, men er i dag bare fremkommelig for småbåter.
Elven renner blant annet gjennom byene Bălți og Orhei.
Adelotypa
Adelotypa er en slekt av dagsommerfugler som tilhører familien Riodinidae.
Utseende
Små til middelsstore, gjerne brunlige sommerfugler. Oversiden er ofte brun, med den bakre delen av bakvingen skinnende hvit, eller brun med et hvitt tverrbånd som går over begge vingepar. De brune feltene kan ha en blå, metallisk glans.
Levevis
Disse sommerfuglene lever i skog, gjerne tropisk regnskog.
Utbredelse
Slekten er utbredt i Sør-Amerika, fra Guyana i nord til Paraguay og det sørlige Brasil i sør.
Systematisk inndeling
Tidligere ble betydelig flere arter regnet til denne slekten. Arter som inntil nylig ble regnet til Adelotypa plasseres i dag i slektene Harveyope, Hallonympha, Livendula og Minotauros.
Chinantekisk
Chinantekisk (tsa jujmi) er et språk, eller en gruppe nært beslekta språk, som snakkes av til sammen rundt 93 000 mennesker i det nordlige Oaxaca og det sørlige Veracruz i Mexico. Chinantekisk tilhører den vestlige greina av den otomangueanske språkfamilien.
Chinantekisk er et tonespråk, og Usila-varianten har hele fem toner.
Colin Ferguson
Colin Ferguson (født i Perth, Skottland i 1937) er en britisk salmedikter. Han har bidratt med en salme i Norsk salmebok 2013.
Ferguson jobbet i Bank of Englandfram til han på 1980-tallet gikk over til å jobbe med familiemegling.
Han er medlem av United Reformed Church og har hatt flere verv i kirken, blant annet som komitemedlem for arbeidet med kirkens bønnebok. I tillegg har han skrevet flere salmer og annen poesi.
Solvinkelens effekt på klima
Solvinkelens geometri
Når sollyset skinner på Jorden med en lavere vinkel (er nærmere horisonten) blir energien fra lyset spredd utover et større område, og lyset er derfor svakere enn når solen står høyt på himmelen og energien blir konsentrert på et mindre område (se figur 2).
Figur 1 viser vinkelen sollyset treffer Jorden med på den nordlige og sørlige halvkule når Jordens nordlige akse heller bort fra solen. Altså når det er vinter i nord og sommer i sør.
Figur 2 viser en kilometer bred solstråle som treffer bakken rett ovenfra, og en annen, like bred solstråle som treffer bakken med en vinkel på 30°. Trigonometrien forteller oss at sinus til 30° er 1/2, mens sinus til 90° er 1. Derfor vil solstrålene som treffer bakken med en vinkel på 30° bli spredd over et dobbelt så stort område.
Solstrålene som har lavere vinkel må i tillegg gå dobbelt så langt gjennom jordatmosfæren, som reflekterer noe av energien tilbake samtidig som det er større sjanse for at sollyset blir spredd av partikler i atmosfæren.
Klimaeffekt
Den økte effekten fra solen nær ekvator fører til økt oppvarming og får luften til å stige og skaper lavtrykk. Ved ca 30ºN og 30ºS er luften blitt avkjølt og synker, og det skapes en Hadleycelle på hver side av ekvator. Sammen med jordrotasjonen og coriolis-kraft en skapes passatvindende som er jordens mest stabile værsystem.
Afronemoura stuckenbergi
Afronemoura stuckenbergi er en av art av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. Denne familien finnes i dag bare på den sørlige halvkulen, men den tilhører en gruppe (Arctoperlaria) av steinfluer som lever på den nordlige halvkulen, så det er sannsynlig at den er av nordlig opprinnelse og har vandret sørover.
Solvinkelens effekt på klima
Klimaeffekt
Jordens aksehelning gjør at vinkelen på solinnstrålingen endrer seg avhengig av hvor jorden er i forhold til solen, og dette skaper årstidene. Om sommeren, i Oslo, går solen opp til 53,5° over horisonten, mens om vinteren er solen bare 8,6° over horisonten, og varmen fra solen blir derfor svært forskjellig om sommeren og om vinteren.
Den totale solinnstrålingen varierer i 11 års sykluser, men over tid er variasjonen bare 0,1%
Solkraft
Solcellepanel er fanger opp energi fra sola, og vil teoretisk virke best med en høy solvinkel og mye sol per kvadratmeter. For å utnytte solenergi en best mulig må solcellepanelet også ha samme vinkel som solvinkelen, altså rett mot sola. Solceller av silisium har mindre enn 30% virkningsgrad og er mest effektive ved lave temperaturer, så mens høy solinnstråling er positivt virker økt temperatur negativt.
U19-EM i fotball for menn 2008
U19-EM i fotball for menn 2008 ble arrangert i Tsjekkia i 2008.
Spencer Street
Området som i dag er Spencer Street var også stedet for den første europeiske bosettingen i Melbourne da John Batman bygget sitt hjem ved Batman's Hill.
I Spencer Street ligger jernbanestasjonen Southern Cross (tidligere Spencer Street stasjon). Hovedkontoret til avisen The Age og Grand Hotel (tidligere administrasjonsbygg for Victorian Railways).
Jenks’ Day Off
Jenks' Day Off er en amerikansk stumfilm fra 1910.
Spencer Street
Gaten går i nord-sør retning og et den vestlige kanten av Hoddle Grid. I nord går Spencer Street inn i Dynon Road og i sør går den over Yarra og videre som Clarendon Street.
Spencer Street var lenge kjent som en uattraktiv del av sentrum. Dette har snudd etter gentrifiseringen av Melbourne Docklands og byggingen av Southern Cross med kjøpesenter. Samt rivingen av flere bygg slik som det gamle kraftverket.
Strålingsavkjøling
Strålingsavkjøling har man når et legeme mister mer energi ved stråling enn den får tilført fra omgivelsene.
Den storskala sirkulasjonen i jordatmosfæren er drevet av forskjeller i absorbert solinnstråling per kvadratmeter. Solen varmer opp Jorden mer i tropisk strøk enn i polare områder. Atmosfærisk sirkulasjon og havstrømmer omfordeler en del av denne energien som merkende varme og latent varme ved hjelp av blant annet storstilte vindsystemer og sykloner i atmosfæren. Tropene stråler altså mindre varme ut i verdensrommet enn de ville ha gjort om det ikke fantes sirkulasjonsstrømmer på Jorden. I tillegg ville polområdene hatt større strålingsavkjøling. De tropiske områdene har større strålingsavkjøling (mer utstråling) enn polområdene på grunn av høyere overflatetemperatur der.
I liten skala kan man kjenne et eksempel på strålingsavkjøling foran et kaldt vindu om vinteren. Den siden av ansiktet som vender mot vinduet blir kaldere enn den som vender inn mot rommet.
Jaroslav Jan Pelikan
Jaroslav Jan Pelikan (født 17. desember 1923 i Akron i Ohio i USA, død 13. mai 2006 i Hamden i Connecticut) var en amerikansk kristendomshistoriker, professor i historie ved Yale University og en fremtredende intellektuell.
Bakgrunn
Pelikan ble født i Ohio som sønn av en serbisk mor og slovakisk far, og barnebarnet av en biskop i den slovakiske lutherske kirke. Da han var to og et halvt år gammel begynte han å skrive på skrivemaskin, og lærte tidlig å snakke slovakisk, tsjekkisk, tysk og engelsk. I løpet av skoleårene lærte han seg også gresk, latin, serbisk, russisk og hebraisk. I 1946 ble han både teologisk kandidat ved Concordia Theological Seminary i Saint Louis og doktorgrad ved University of Chicago.
I 1946 giftet han seg med Sylvia Pauline Burica, som han hadde tre barn med. Pelikan ble luthersk pastor. Det ar han i mange år, men paret konverterte til den ortodokse kirke mange år etter, i 1998.
Karriere
I 2004 ble han og Paul Ricoeur tildelt Kluge-prisen. Han ble æresdoktor i juss fra Harvard University i 1998, og i 1992 gav han Gifford-forelesningene.
Pelicans forfatterskap handler om kultur, ideer og religion, der han delvis bidro til en gjenopplivet interesse for øst-ortodoks kristendom, hovedsakelig i det bysantinske rike, og delvis til kunsthistoriske aspekter ved kirkehistorien. Hans verk, The Christian Tradition: A History of the Development of Doctrine, ble utgitt i fem bind 1971–1989, og gir en omfattende nytolkning av tradisjonen i strid med den rådende tolkning som basert på individuelle enkeltteologers betydning. Andre arbeider i kristendommens historie er for eksempel Jesus Through the Centuries (1985) som omhandler «Jesus-begrepet» gjennom århundrene, og The Bible and Constitution (2004) om forholdet mellom Bibelen og konstitusjonell rett. Hans verker er preget av at kunst, musikk og skjønnlitteratur har en fremtredende plass i de historiske forklaringer.
Selva Lacandona
Selva Lacandona (spansk for «Lacandónjungelen») er et jungelområde i den meksikanske delstaten Chiapas. Selva Lacandona er hjemsted for lacandón-mayaene, som har bevart en stor del av sin tradisjonelle levemåte, samt en rekke andre mayiske folkegrupper, som tzotzil, tzeltal og tojolabal. Området befinner seg i den østlige delen av Chiapas, mellom Usamacintaelva og elvene Perlas og Lacantún.
Siden 1990-tallet har den relativt utilgjengelige jungelen vært den Nasjonale Zapatistiske Befrielseshærens aktivitetsområde, hvor de enkelte steder har etablert egne kommuner for urfolk. Krava deres om selvbestemmelse anerkjennes av den meksikanske staten.
Takstol
Takstol er en understøttelse for sperrene i en takkonstruksjon. Egentlige takstoler forekommer både enkeltvis og dobbelt, alltid i husets lengderetning. De kan også etter tysk forbilde være skråstilt parallelt med takflaten, «liegender Stuhl» (liggende stol). Takstoler er fagverk av grovt dimensjonert skurtømmer, sammensatt av bjelker, stolper og skråstivere.
Sperrebind
Betegnelsen 'takstol' har også, særlig i nyere tid, vært brukt om et selvbærende sperrebind eller takbind, som i sin enkleste form består av to sperrer bundet sammen av en horisontal bjelke (bindbjelke, ankerbjelke). Et sperrebind har som hovedfunksjon å overføre kreftene fra takflaten til ytterveggene. De kan opptre tettstilt (på Østlandet kalt «fotingsrøst»), en byggemåte som trolig er innlånt fra tyske hus av murverk eller bindingsverk, som først ble vanlige i byer hvor innflytelsen fra Tyskland var sterk, særlig Bergen og Christiania.
I sperrebind av tysk type er sperrene tappet ned i bjelken. For å hindre at tappen sprenger ut trevirket i bjelken utenfor tapphullet, må det være en viss avstand til bjelkeenden. Den ytre, horisontale «sperretåen» krever påforing med en «skalk» i overgangen, slik at taktekkingen (takstein på lekter festet direkte til sperrene) kan få fall hele veien ut til kanten – men noe slakere enn på takflaten ovenfor. Denne løsningen er opphavet til svaitaket, opprinnelig teknisk betinget, men senere videreført som mote til tak konstruert på andre måter.
Sperrebind opptrer også med større avstand som understøttelse (sperrebukk) for et åstak med lange spenn mellom de bærende tverrveggene.
Slike sperrebind kan også være mer sammensatte; ofte ved at det settes inn enda en horisontal hanebjelke høyere oppe som trykkledd for å hindre nedbøyning av lange sperrer. I tillegg kan de ha parallelle eller slakere undersperrer (saksesperrer) og vertikale ledd. De fleste norske stavkirkene hadde karakteristiske takbind med saksesperrer og hanebjelker som bar langsgående åstak. Senere kirketak kan ha mer kompliserte takbind. Blant de mest kompliserte er hammerbeam-konstruksjonen fra engelsk middelalder.
Ulike sperrebind
Sperrebindene som er opplistet betegnes som takstoler, selv om de ikke er takstoler etter den opprinnelige definisjonen av begrepet.
Manavjit Singh Sandhu
Manavjit Singh Sandhu (født 3. november 1976) er en indisk skytter som konkurrerer i trap. Han representerte landet sitt under Sommer-OL 2012 i London, der hans beste resultat var nummer 16.
Blærebusk
Blærebusk (Colutea arborescens) er en løvfellende busk i erteblomstfamilien.
Den blir 2–6 m høy og har en bred vekst. Bladene er ulikefinnete med 7–15 lysegrønne, omvendt eggformede småblad, som får en gul farge om høsten. Blomstene sitter 3–8 sammen i korte, sidestilte klaser og er gule, av og til med røde tegninger, og 16–20 mm lange. Frukten er en blærelignende, 6–7 cm lang og 3–4 cm bred belg som blir brun og papiraktig når den er moden. Frøene inneholder det giftige alkaloidet cytisin, som også er kjent fra gullregn.
Blærebusk vokser i åpen skog, kratt, vegkanter og tørre skråninger på kalkholdig mark. Den er utbredt i Sør- og Mellom-Europa fra nordøstlige Spania nordover til Sør-Tyskland og Tsjekkia og østover til Romania, Bulgaria og Hellas. Den finnes på Korsika, Sardinia og Sicilia, men mangler på de andre store middelhavsøyene.
To tidligere underarter har av ILDIS World Database of Legumes fått status som fulle arter. Det gjelder Colutea atlantica fra Sør-Spania, Marokko og Algerie og Colutea cilicica fra Anatolia, Kaukasia, Krim og Levanten. Colutea arborescens i snever betydning er derfor en ren europeisk art.
Eredivisie 1988–1989
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Alvent Yulianto
Alvent Yulianto (født 11. juli 1980) er en indonesisk badmintonspiller.
Han representerte Indonesia under Sommer-OL 2004 i Athen, der han ble utslått i andre runde i dobbelturneringen.
Slaget ved Lohede
Slaget ved Lohede stod 29. november 1331 ved Danevirke mellom Christoffer 2 og grev Gerhard av Holsten. Dette ble det avgjørende slaget mellom den danske kongelige hæren og den holstensk-tyske hæren om herredømmet over kongeriket Danmark og endte med et nederlag for danskene. Grev Gerhard var ansett som en av de fremste feltherrene i samtiden med sin hær som for det mest besto av leietropper og profesjonelle rytterne.
Slaget var meget hardt og raste gjennom hele dagen med tapper innsats på begge sider, men utfallet som dessuten avgjorde spørsmålet om herredømme over det danske landet, var opplagt med grevens mer krigsvant styrke. Christoffer 2 måtte flykte sammen med sin eldre sønn Erik som hadde blitt hyllet som medkonge og deretter som direkte arving.
Hans yngre sønn Otto ble tatt til fange under slaget. Erik falt av hesten under en ulykke og ble alvorlige skadet, og døde kort tid etter av disse skadene. Den slagne Christoffer 2 klarte å rømme til Kiel.
Grev Gerhard tvang danskekongen til å akseptere de harde fredsbetingelsene 10. januar 1332. Landsdelene Fyn og Jylland ble pantsatt til grev Gerhard som krevde en umiddelbar betaling på 100 000 mark sølv. Grev Johan av Holsten beholdt resten som resultatet av freden i året 1330. Med det var kongen blitt en konge uten land forhatt av folket og adelen, og huset hans ble påtent og nedbrent av de adelige.
Ibrahim Fofanah
Ibrahim «Ike» K. Fofanah (født 13. februar 1994) er en sierraleonsk fotballspiller som spiller for Syrianska IF Kerburan. Han har tidligere spilt for Hamarkameratene. Fofanah ble fristilt fra kontrakten med Hamarkameratene sommeren 2014. Han har tidligere spilt for de svenske klubbene Djurgårdens IF og Arameiska-Syrianska.
I 2011 ble han toppskårer i den sierraleonske toppdivisjonen, og kåret til årets spiller i ligaen.
Alice Greene
Alice Norah Gertrude Greene (født 15. oktober 1879, død 26. oktober 1956) var en britisk tennisspiller som deltok under OL 1908 i London.
Greene vant en olympisk sølvmedalje i tennis under OL 1908 i London. Hun kom på andreplass i innendørsturneringen i single for damer. I singlefinalen tapt hun til sin landsmann Gwendoline Eastlake-Smith med 2-6, 6-4, 0-6. I utendørsturneringen kom hun på femteplass.
Krossøya
Krossøya er en øy beliggende ytterst i Murchisonfjorden på Nordaustlandet på Svalbard.
Chichicastenango
Santo Tomás Chichicastenango er en by og en kommune i departementet El Quiché i Guatemala. Kommunen har 107 193 innbyggere, mens selve byen har 45 549 innbyggere (2002). 95 % av innbyggerne er quiché-indianere, og de har bevart mye av den tradisjonelle kulturen sin. Kommunen har et areal på 400 km², og befinner seg 1 965 meter over havet.
Chichicastenango er blant annet kjent for kirken Santo Tomás og det tradisjonelle mayiske markedet som blir avholdt hver torsdag og søndag.
Spanjolene ga byen navnet fra nahuatl som soldatene deres fra Tlaxcala brukte: Tzitzicastenango («Neslebyen»). Dens opprinnelige navn var Chaviar.
Comencya
Comencya er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utseende
En middelsstor, oval, mørkbrun oldenborre. Oversiden er litt ujevnt kledt med smale, lyse skjell.
Utbredelse
Arten finnes på Komorene.
Tesana Panvisvas
Tesana Panvisvas (født 14. mars 1978) er en thailandsk badmintonspiller.
Han representerte Thailand under Sommer-OL 2004 i Athen, der han ble utslått i andre runde i dobbelturneringen.
Ötztal-Alpene
Ötztal-Alpene er en fjellkjede i Tirol som har Øst-Alpenes største isbreareal. Som en del av Alpenes hovedkam har Ötztal-Alpene en rekke topper over 3500 meter over havet. Den høyeste er Wildspitze (3772 moh.), som også er Østerrikes nesthøyeste fjell (etter Großglockner). Målt i arealet som ligger høyere enn 3000 moh., utgjør Ötztal-Alpene det største fjellmassivet i Øst-Alpene. Siden 1919 passerer grensen mellom Østerrike og Italia gjennom Ötztal-Alpene.
Avgrensning
Ötztal-Alpene begrenses
Topper, isbreer og pass
Det fins mer enn 700 navngitte fjelltopper i Ötztal-Alpene. De fem høyeste er:
Andre kjente fjell er:
Ötztal-Alpenes største isbreer er
Timmelsjoch mellom Ötztal og Passeier er det eneste veipasset over Ötztal-Alpene. Det fins imidlertid en rekke fjellpass som kan passeres til fots. Av disse har Hochjoch og Hauslabjoch mellom Ötztal og Schnalstal størst betydning (se under).
Daler og videre inndeling
Fra Oberinntal i nord strekker seg tre daler langt inn i Ötztalfjellene. Fra vest til øst er dette Kauner-, Pitz- og Ötztal. Mellom Kaunertal og den øverste Inntal ligger Glockturmkamm (3353 moh. i Glockturm). Kjeden mellom Kauner- og Pitztal heter Kaunergrat og når 3532 moh. i Watzespitze. Mellom Pitz- og Ötztal ligger Geigenkamm (3393 moh. i Hohe Geige). Disse tre kjedene har nord–sydlig retning
Ötztal-Alpenes del av Alpenes hovedkam strekker seg i vest–østlig retning gjennom massivet. Her ligger bl.a. Weißkugel (3739 moh.). Siden Wildspitze med nabotopper ligger litt nord for hovedkam, skilles denne gruppa av og til ut som Weißkamm.
På Ötztal-Alpenes sydside fins det også noen daler, men disser er mye mindre enn på nordsiden. Fra vest til øst er dette Langtaufers, Matscher Tal, Schnalstal og Passeier. De tre førstnevnte er sidedaler til Vinschgau. Mellom Langtaufers og Matscher Tal ligger Planeiler Berge (3473 moh. i Äußerer Bärenbartkogel). Kjeden mellom Matscher Tal og Schnalstal heter Saldurkamm (oppkalt etter Saldurspitze, 3433 moh.) og når 3459 moh. i Schwemser Spitze. Mellom Schnalstal og Passeier ligger Texelgruppe (3336 i Roteck; oppkalt etter Texelspitze, 3317 moh.). Lengst vest ligger Nauderer Berge (3063 moh. i Mittlerer Seekarkopf), som av noen skilles ut som egen gruppe.
Geologi
Som ellers i Sentral-Alpene dominerer krystalline metamorfe bergarter. I Ötztal-Alpene er dette fremfor alt skifer.
Natur, kultur og historie
Ötztal-Alpene er det området i Øst-Alpene der landbruksgrensen når høyest. De høyeste permanente bosetningene ligger på hhv. 2014 moh. (gården Rofenhöfe), 2011 moh. (gården Kurzras), 1953 moh. (gården Finailhöfe), 1930 moh. (landsbyen Obergurgl) og 1900 moh. (landsbyen Vent). Kulturgrensen går altså ved om lag 2000 moh., men områder helt opp mot 3000 moh. er i bruk som fjellbeite for sau.
Som i mange deler av Alpene var det ikke dalene, men passene som forbandt steder. I dalene var det ofte ugjennomtrengelige innsnevringer eller juv. Således ble f.eks. den øverste delen av Ötztal (Venter Tal) brukt som seter fra sydsiden (Vinschgau og Schnalstal), ikke fra de lavereliggende delene av den samme dalen. Sauene ble drevet over Hochjoch-passet på vei til og fra fjellbeitene nord for Ötztal-Alpenes hovedkam. Den eldste dokumentasjonen for ferdsel mellom Schnals- og Ötztal er ismumien «Ötzi», som hadde passert hovedkammen umiddelbart før han døde for 5300 år siden (og som ble oppkalt nettopp etter funnstedet i Ötztal-Alpene).
De kulturelle kontaktene fant også nedslag på det kirkelige plan. Gjennom hele middelalderen og frem til 1816 hørte Venter Tal sammen med Vinschgau til Chur bispedømme, ikke til Brixen bispedømme som den nordlige Ötztal. Den dag i dag holdes fjellbeitene syd i Ötztal i hevd av fjellbønder i Schnalstal, selv om de siden 1919 må passere en statsgrense på vei til og fra.
I dag har turisme overtatt som viktigste næring. Sölden i Ötztal er f.eks. med to millioner overnattinger per år Østerrikes nest største turistkommune etter Wien. I både Kauner- og Pitztal finner man alpinanlegg på isbreer.
Snooker under Paralympiske sommerleker 1960
Snooker var en av øvelsene i de paralympiske sommerlekene 1960.
Slaget ved Taphede
Sammen med flere ledende stormenn fra det danske aristokratiet startet han krig i 1333. Lolland hadde vært overført til Ottos kontroll, og med denne landsdelen hadde han vært i stand til å mobilisere en dansk hær som ble støttet av tyske styrker fra Brandenburg.
Slaget startet ved Viborg den 6. eller 7. oktober 1334 etter at Ottos dansk-tyske hær, som var forsterket med jysk støtte, støtte på grev Gerhards holstensk-tyske hær, som hadde danske stormenn med i følget. Slaget ved Taphede, eller på den navngitte heden, var meget hardt og blodig. Danskene slåss modig og hardnakket, tross grevens bedre kompetanse i han leiesoldatstyrker. Nederlaget ble nært totalt, med et ukjent antall døde for den danske hæren. Otto ble tatt til fange.
Grev Gerhard satte Otto i fengsel på Segeborg slott i Holsten. Som følge av fangenskapet fikk han mentale forstyrrelser, og han ble løslatt på sin yngre bror Valdemar Atterdags krav i 1340. Valdemar forlangte at Otto først skulle fraskrive seg all rett på tronen i Danmark.
Otto hadde formodentlig sagt seg villig til å gå med dette. Etter løslatelsen oppholdt Otto seg i Tyskland hos den tyske vennen Johan av Werle. Valdemar var likevel ikke trygg på sin eldre bror, og under avtalen med Den tyske orden om salget av Estland i 1346 fikk han de tyske korsfarerne til å gå med å gi kongebroren en post som borgerherre i Livland. Dette gjorde at Otto forsvant ut av danmarkshistorien.
Argentina under Vinter-OL 1984
Argentina under Vinter-OL 1984. Atten utøvere, tretten menn og fem kvinner, fra Argentina deltok i tre øvelser, alpint, langrenn og skiskyting under Vinter-OL 1984 i Sarajevo i Jugoslavia. Argentina, som deltok for tiende gang i et vinter-OL, vant ikke noen medaljer. Beste plassering var en 18.-plass i kvinnenes slalåm.
Djafouna
Djafouna er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utseende
En liten (ca. 10 millimeter), avlang, gulbrun oldenborre. Oversiden er nokså kraftig punktert, men uten påfallende hår.
Utbredelse
Arten finnes på Madagaskar.
Depotøya
Depotøya er en øy beliggende ytterst i Murchisonfjorden på Nordaustlandet på Svalbard.
Eidsvoll Ullensaker Blad
Eidsvoll Ullensaker Blad (EUB) er en avis som kommer ut på Eidsvoll i Akershus. Den kom ut første gang i juni 1901 under navnet Eidsvold Blad. EUB dekker kommunene Ullensaker, Gjerdrum, Nannestad, Eidsvoll og Hurdal og gis ut tirsdager, onsdager, torsdager og lørdager. Eidsvoll Ullensaker Blad er en av de få gjenværende lokalavisene i Norge som er uavhengig og ikke eies av ett stort mediehus.
Avisen startet i 1977 parallellutgaven Ullensaker Blad. I 2005 endret avisa navnet til Eidsvoll Ullensaker Blad.
Eidsvoll Ullensaker Blad kjøper fra 2021 tjenester fra Amedia. Lokalavisen er fortsatt helt uavhengig.
Opplag
Bekreftede netto opplagstall fra Mediebedriftenes Landsforening:
Svømming under EM i svømmesport 2010 – 100 meter frisvømming menn
Øvelsen 100 meter frisvømming menn ved EM i svømming 2010 på langbane fant sted 13. og 14. august i Budapest, Ungarn.
Torghatten Midt
Torghatten Midt AS, inntil 2022 FosenNamsos Sjø AS, er et norsk transportselskap som inngår i Torghattenkonsernet. Selskapet driver ferje- og hurtigbåtsamband i Midt-Norge og Hordaland.
Selskapet ble etablert 11. september 2008 som en videreføring av den sjøverts virksomhet i daværende Fosen Trafikklag og Namsos Trafikkselskap (NTS), som fortsatt eier 33 % av selskapet. Flåten består av 14 ferjer og åtte hurtigbåter. Selskapets hovedkontor ligger i Trondheim, og selskapet har avdelingskontorer i Namsos og Austevoll. Selskapet hadde i 2010 ca. 230 ansatte. Den 1. mars 2022 fusjonerte selskapet med Torghatten Trafikkselskap og endret navn fra FosenNamsos Sjø til Torghatten Midt.
Historie
Fra 2011 til 2018 hadde FosenNamsos Sjø ansvaret for rutene Hufthamar–Krokeide og Husavik–Sandvikvåg.
Parachelidonium
Parachelidonium er en slekt av biller som tilhører den artsrike underfamilien Cerambycinae i familien trebukker (Cerambycidae).
Torghatten Midt
Rederiets flåte
Ferjer
Parachelidonium
Utseende
Middelsstore, spinkle, grønnlig metallisk fargede trebukker. Antennene er tynne og omtrent så lange som kroppen. Hodet er litt snuteformet forlenget. Pronotum er avrundet sekskantet. Dekkvingene er litt avsmalnende bakover. Beina er lange og tynne, mørkt fargede.
Levevis
Larvene utvikler seg i ved av løvtrær.
Utbredelse
Slekten er kjent fra Vest-Malaysia og Borneo.
Tess av slekten D’Urberville
Boken er filmet et par ganger, senest Tess (1979) av Roman Polanski med Nastassja Kinski og av BBC i 2008 med Gemma Arterton i tittelrollen.
The Johnson–Jeffries Fight
The Johnson–Jeffries Fight er en amerikansk stumfilm fra 1910.
Sara García
Sara García (født Sara García Hidalgo 8. september 1895 i Orizaba, Veracruz, død 21. november 1980) var en legendarisk skuespillerinne som spilte i over 140 meksikanske filmer. Hun er særlig kjent for å spille roller som bestemødre.
Hun er også mor til skuespillerinna María Fernanda Ibáñes (1920–1940), og er avbilda på pakninga til sjokoladebrikkene Abuelita, som produseres av Nestlé.
Geir Ove Bakken
Geir Ove Bakken (født 5. september 1958) er en norsk lokalpolitiker for Arbeiderpartiet. Han var ordfører i Alta kommune i Finnmark fra 2001 til 2011. Han ble etterfulgt av Laila Davidsen fra Høyre.
Før han ble ordfører arbeidet han som snekker.
Pramote Teerawiwatana
Pramote Teerawiwatana (født 14. juni 1967, død 4. oktober 2012) var en thailandsk badmintonspiller.
Poppelsdorf
Poppelsdorf er en bydel av byen Bonn i den tyske delstaten Nordrhein-Westfalen. Frem til 1. juni 1904 var den også en selvstendig by og kommune. Den er særlig kjent for beliggenheten til universitetet Rheinische Friedrich-Wilhelms-Universität. Bydelen hadde 6 348 innbyggere den 31. desember 2011.
Marcinelle
Marcinelle er en vallonsk by i den belgiske provinsen Hainaut. Fram til 1977 utgjorde byen en egen kommune, men har deretter vært en del av kommunen Charleroi.
Marcinelle var stedet der seriemorderen Marc Dutroux bodde fram til han ble arrestert. Dette huset ble ødelagt i 2023. Nå finnes det i stedet et memoriam for dette huset.
Forlaget Dupuis ligger i Marcinelle. Mange fransk-belgiske tegneserieskapere har holdt til i Marcinelle og byen har gitt navn til den kjente Marcinelle-skolen innen tegneserienes verden.
Sandnesposten
Sandnesposten er en avis som kommer ut hver tirsdag og torsdag i Sandnes i Rogaland. Avisen eies av Nordsjø Media og har åtte ansatte.
Ansvarlig redaktør siden januar 2014 er Frode M. Gjerald, som tidligere hadde samme stilling i avisa Hordaland på Voss.
Opplag
Bekreftede netto opplagstall fra Mediebedriftenes Landsforening:
Nvivo
NVivo er et analyseverktøy/dataprogram som brukes innen kvalitativ forskning. Analyseverktøyet ble utviklet i 1997, og har sine røtter i universitetsprosjektet NUD*IST fra 1981. Ifølge produsenten har programmet mer enn 1,5 millioner brukere.
Kvalitativ forskning innebærer analyse av lavt strukturert data i motsetning til strukturert og kvantifisert data. Et eksempel på lavt strukturert data er intervjuer, spørreundersøkelser med åpne svar, videoavsnitt osv. NVivo er et såkalt "CAQDAS"-program (Computer-assisted qualitative data analysis software) som brukes til å håndtere denne type forskning og de omfattende forbindelsene som kan trenge utforskning.
Bakgrunn
Programmet NVivo produseres av QSR International, og har blitt skapt for brukere innen kvalitativ forskning. Kvalitative forskere analyserer ofte et omfattende, tekstbasert materiale samt annen multimediainformasjon (f.eks. bilde, lyd, video, PDF). NVivo brukes til analyse av slike datamengder.